***L 27. Yгын бүридэл. Үгын бии бололго. Үгын үндэһэн ба һуури.***

 Асуудалнуудые анхаралтайгаар уншаад, харюусажа туршагты. Үгэ ямар хубинуудhаа бүридэнэб, яагаад бии болоноб гэжэ мэдэхэ гүт? Ямар асуудалнуудта харюусахадаа ядалдаабта?

Ямар залгалтанууд бииб?

Үгэ ямар хубинуудhаа бγридэнэб?

 Морфемэ гэжэ юун бэ?

Ямар γгэнγγдые нэгэ тγрэл гэдэг бэ?

 Морфемэнγγд удхатай гγ?

Ямар морфемэ гол бэ?

Гараhан hуурида ямар хуби ородоггγйб

***ҮГЫН БҮРИДЭЛ***

***ҮГЫН БИИ БОЛОЛГО***

Залгабари ба залгалта

хоёр ямар илгаатайб? Ямар аргануудаар

 шэнэ үгэнүүд бии болоноб?

 Таблица хаража, үгэнүүд ямар хубинуудhаа бүридэнэб, тэдэнь ямар үүргэ дүүргэнэб гэhэн асуудалнуудта харюусаhан хөөрөө бэлдэгты.

|  |
| --- |
| Үгын шухала хубинууд: |
|  | Ү Н Д Э Һ Э Н | ЗАЛГАБАРИ | З А Л Г А Л Т А |
| МОРФЕМЭНҮҮД | нэгэ тγрэл γгэнγγ дэй юрэнхы лексическэ удха даадаг хуби | γгын γндэһэнэй хойно байдаг хуби  | γгэ хубилгадаг хуби  |
|  |  ^ |  |
| ҮГЫН ҺУУРИ |  |  |
| залгалтагγй γгын  хуби, үгын лексическэ удха харуулдаг хуби  |  |  |
|  |  | Залгабариин хүсөөр шэнэ үгэнүүд бии болодог:Һура+гша=һурагша | Элдэб түхэлнүүдые бии болгодог ба мэдүүлэл соохи үгэнүүдэй холбоо байгуулдаг |

***Үндэһэн ба һуури.***

║Үгын лексическэ удха даажа ябаһан хубиие **һуури** гэдэг. ║

Ямаршье γгэһөө гараагγй, анханһаа тэрэ хэбээрээ ябаһан γгэнγγдэй һууриие ***γндэһэн*** гэдэг.

*Жэшээ: газар, унша, яба, һара.*

►Хэлэн гээшэ элдэб аргаар баяжадаг. Нэгэдэхеэр, γгэнγγдые ондоо хэлэнһээ абадаг. Жэшээнь, ород хэлэнэй γгэнγγдэй 65 процентнь абтаһан γгэнγγд болоно. Буряад хэлэндэ ород, тγбэд, хитад, грек, лата г.м. хэлэнγγдһээ абтаһан γгэнγγд бии. Хоёрдохёор, залгабариин хγсөөр шэнэ γгэнγγд бии болодог: юумэнэй нэрэнγγд зуу гаран залгабариин  ***(****дуушан, бэшэлгэ),* үйлэ үгэнүүд хори гаран *(хγхэрэ, эршэдэ)****,*** тэмдэгэй нэрэ гуша гаран *(модорхуу, алтаншуу)****,*** дайбар үгэнүүд арбаад *(γбдэгсөө, шадахысаа)****.*** Хамтадаа зуун далаад залгабаринуудай хγсөөр буряад γгэнγγд гараһаншье, гаражашье байдаг.

Үндэһэнhөө залгабаринуудай хγсөөр бии болоһон байгуулгые **һуури** гэдэг.

*Жэшээ: газар + шан, хар + ла, яба + гша, һур + га.*

Гараһан γгэһөө γшөө шэнэ γгэнγγдые гаргажа болоно.

*Жэшээ: газар + ша + ла + гша, һур + га + гша.*

║Нэгэ γгэһөө гараһан, удхаараа холбоотой γгэнγγдые ***нэгэ тγрэл* γгэнγγд** гэдэг.Тγрэл γгэнγγд бэе бэеһээ залгабаринуудай хγсөөр гарадаг.

Жэшээнь*: газарлиг, газаршала, газархуу, газаршалагша г.м.* γгэнγγд бγгэдэ*газар* гэжэ γндэһэнһөө гараһан байна.║

***Үгын залгабари ба залгалта.***

║Үгын γндэһэндэ залгагдажа, шэнэ γгэнγγдые бии болгодог хубииезалгабаригэдэг. **║**

*►Газар* гэжэ γндэһэндэ –**тан, -лиг, -ша** г.м. залгабари залгагдажа, *газартан, газарлиг, газарша* г.м. шэнэ γгэнγγд бии болоно.

*Газарша* гэжэ гараһан һуурида –***ла***гэжэ залгабари нэмэжэ, шэнэ γгэ (*газаршала)* бии болгожо болоно, тиигээд **–*гша***гэжэ γшөө нэгэ залгабари залгажа, мγн лэ шэнэ γгэ (*газаршалагша)* бии болгоно. Иигэжэ нэгэ γгэ хэдэн залгабаритай байжа болохо юм.

Хэлэлгэ соо зарим γгэнγγд залгалтануудые абадаг. Тэдэ залгалтануудай нэгэ зариманиинь мэдγγлэл соохи γгэнγγдэй хоорондохихолбоо харуулдаг.

*Бадма, хγбγγн, һура.*

Эдэ γгэнγγд залгалтагγй. Тиимэһээ хоорондоо удхаараа ямаршье холбоогγй тула мэдγγлэл болоногγй.

*Бадмын хγбγγн һурана.*

Эндэ тγрγγшын ба һγγлшын γгэнγγд залагалтануудые абаад, хоорондоо удхаараа холболдожо, нэгэ мэдγγлэл болоно.

Залгалтануудай нγгөө зариманиинь γгэнγγдтэ нэмэри удха оруулдаг.

*Жэшээ: Бадмымнай хγбγγд hурана.*

Эндэ –***мнай, -д***гэжэ залгалтанууд нэмэри удха оруулна. Эдэ γгэнγγдэй гол удха шанарынь *Бадма, хγбγγ-н, һура-на* гэһэн хубинууд соонь байна.

║Һуурида залгагдажа, тэрээндэ нэмэри удха оруулдаг гγ, али мэдγγлэл соохи γгэнγγдэй хоорондохи холбоо харуулдаг хубиие ***залгалта*** гэдэг.║

**Үндэһэн, залгабари, һуури ба залгалта**

|  |
| --- |
| **Үгын хубинууд** |
| **һуури** |  |
| **Үндэһэн** | **Залгабари** | **Залгалта** |
| *Газар* | - | - |
| *Газар* | **-***шан* | **-** |
| *Газар* | -*шан* | **-***ай* |
| *Газар* | -*ша, -ла, -гша* | **-***тай, -гаа* |

***S 1****. Уншагты. Тγрγγн γндэһэн, һγγлдэнь һууритай γгэнγγдые бэшэгты. Илгаһан γгэнγγдые хэрэглэжэ, мэдγγлэлнγγдые зохёогты.*

Ном, **һургуули**, эжы, радио, **зохёолшон**, баяр, таабари, ударидагша, класс, аяга, модошон, далай, илалта, **мγрысөөн**.

*S 2. Уншагты. Точконуудай орондо залгалтануудые зүбөөр табигты. Харюугаа баталагты. Буряад арадта иимэ сэсэн үгэнүүд бии:*

1. Ургас… ехэ ажал…,

 Эрдэм… ехэ ухаан… .

2.Эрдэм… үлүү

 Эрдэни үгы.

 3. Эрдэм… дээдэ – ном.

 Эрхим… дээдэ – эб.

1. Муу… һуранхаар, һай… һура.

 Оньhон үгэнүүдэй удха тайлбарилагты.